આરટીઓ જી.એસ.પરમારનો દાવો છે કે ગાડી માટે શેલ્ટર બનાવાયાં છે, પરંતુ એ શેલ્ટરની સાઈઝ એટલી નાની છે કે તડકો હોય કે વરસાદ માંડ એક ટેબલ પર નંબર પ્લેટ અને ડ્રીલ સહિતનો સામાન અને બે વ્યક્તિ ઊભા રહી શકે. જો ગાડી શેલ્ટર નીચે રાખવામાં આવે તો પણ સ્ટાફે તો બહાર ઊભાં રહીને જ નંબર પ્લેટ લગાવી આપવી પડે. ગ્રાઉન્ડનું લેવલિંગ નહીં હોવાના કારણે ઠેર ઠેર ખાડા પડી ગયા છે, જેમાં વરસાદનાં પાણી ભરાયાં છે. શેલ્ટરની વ્યવસ્થા તો પૂરતી નથી, પરંતુ ખુલ્લી જગ્યામાં પણ નંબર પ્લેટ લગાવવાની કામગીરીનાં ફાંફાં છે. આ અંગે એઆરટીઓ દિલીપ યાદવે જણાવ્યું હતું કે વાહન માલિકો કે સ્ટાફને વરસાદ કે તાપથી રક્ષણ આપવા શેલ્ટરની વ્યવસ્થા કરવી જરૂરી છે.